Κωνσταντίνος Δ. Μπλιάτκας

Ο Κώστας Μπλιάτκας (γεννημένος στις 27 Σεπτεμβρίου 1957) είναι Έλληνας δημοσιογράφος, συγγραφέας, παραγωγός και γνωστός παρουσιαστής επί πολλά χρόνια εκπομπών στην ΕΡΤ3 και σεναριογράφος.

Βιογραφία
Γεννήθηκε στη Νάουσα και αποφοίτησε από το Λάππειο Γυμνάσιο της πόλης. Πτυχιούχος ΒΙΟΛΟΓΙΑΣ του ΑΠΘ. Σπούδασε επίσης διοίκηση και οργάνωση ΜΜΕ.

Διετέλεσε Γενικός Διεθυντής της ΕΡΤ3 (2010 - 2013), Γενικός Διευθυντής της Πολιτιστικής Εταιρίας Επιχειρηματιών Βορείου Ελλάδος,αρχισυντάκτης των εφημερίδων ΘΕΣΣΑΛΟΝΙΚΗ , ΜΑΚΕΔΟΝΙΑ και ΕΞΟΥΣΙΑ , διευθυντής του 102fm της ΕΡΤ3 και υποδιευθυντής Διεθνών Προγραμμάτων και Συνεργασιών της ΕΡΤ3. Αρθρογράφος των εφημερίδων ΕΘΝΟΣ και Κυριακάτικη ΜΑΚΕΔΟΝΙΑ και του περιοδικού ΟΙΚΟΝΟΜΙΚΗ ΕΠΙΘΕΩΡΗΣΗ.

Εργάζεται επί πολλά χρόνια στον ημερήσιο Τύπο, στο ραδιόφωνο και την τηλεόραση ως παρουσιαστής ενημερωτικών, πολιτιστικών και επιστημονικών εκπομπών, μεταξύ των οποίων βραβευμένες εκπομπές της δημόσιας τηλεόρασης όπως "Με Μια Τρίτη Ματιά" (1995 - 2006), "Εκ του Πλησίον" (2006 - 2008 και 2016 - 2017), "Οι παρέες της Θεσσαλονίκης" (2006 - 2011), "Δεύτερη Ανάγνωση" (2008 - 2010), "Μιλώντας Πολιτικά" (2004), "Ευρώπη των Πολιτών" (1998 - 1999) ενώ έχει συνεργαστεί με το ΒΒC και με ξένα έντυπα. Σχεδίασε και επιμελήθηκε την παραγωγή της πολυβραβευμένης σειράς 32 ντοκιμαντέρ "Ο ΑΙΩΝΑΣ ΤΗΣ ΘΕΣΣΑΛΟΝΙΚΗΣ" της ΕΡΤ3.

Έχει γράψει βιογραφίες και ιστορικές έρευνες. Έχει γράψει σενάρια και πρόζες για μουσικές παραστάσεις. Διευθυντής παραγωγής των ντοκιμαντέρ της Πολιτιστικής Εταιρείας "Η Θησαυροί της ΟΥΝΕΣΚΟ" (κείμενο Χρίστου Ζαφείρη) και "Η ιστορία της συνοικίας των εξοχών" (κείμενο Βασίλη Κολώνα). Έχει βραβευθεί στην Ελλάδα (Ίδρυμα Μπότση) και στο εξωτερικό (CIRCOM - Ένωση Δημοσίων Περιφερειακών Τηλεοράσεων της Ευρώπης) για τη δημιουργία ιστορικών ντοκιμαντέρ και για την μεταφορά σε ντοκιμαντέρ της καινοτόμου ιδέας του για μεθοδολογία έρευνας με χρήση τηλεόρασης και διαδικτύου υπό τον τίτλο "People Tell The Story" και από το Φεστιβάλ Ντοκιμαντέρ Θεσσαλονίκης για το σενάριο και την αφήγηση του ντοκιμαντερ με την Ιστρία της Διεθνούς Ε΄κθεσης Θεσσαλονίκης.

Συγγραφικό έργο
Το Woodstock και ο μύθος του" (2019, Επίκεντρο)
Ο ΠΑΟΚ ΜΕ ΤΟ ΦΑΚΟ ΤΟΥ ΜΙΧΑΛΗ ΠΑΠΠΟΥ" (University Studio Press, 2019)
Γιάννης Κυριακίδης: Ζωή Γεμάτη Εικόνες" (Μίλητος, 2014)
Τιτανικός, ψίθυροι από το βυθό" (Τόπος, 2012)
Λυπάμαι χάσατε!" (Τόπος, 2010)
Ο Ψηλός: Η επίσημη αυτοβιογραφία του Αντώνη Αντωνιάδη" (Μοτίβο, 2007)
Γιώργος Κούδας: Της ζωής μου το παιχνίδι" (Ιανός, 2005)
Εισαγωγή στο Τηλεοπτικό Ρεπορτάζ" (Ιανός, 2002)
Διονύσης Σαββόπουλος: Υπόγεια Διαδρομή" (Ιανός, 1999)

Βραβευσεις

Ο Κώστας Μπλιάτκας έχει βραβευθεί από την Ακαδημία Κορφιάτικων Βραβείων για την καθημερινή ενημερωτικη εκπομπή του "ΜΕ ΜΙΑ ΤΡΙΤΗ ΜΑΤΙΑ" στην ΕΤ3 (1995 - 2006) και από τον ΠΣΑΤ, την ΕΣΑΚΕ και τον ΠΣΑΠ και τους παλαιμάχους του Ηρακλή Θεσσαλονίκης για τα βιβλία αθλητικού περιεχομένου που έγραψε. Επίσης βραβεύθηκε από τους Δήμους Ρεθύμνου, Νεάπολης Θεσσαλονίκης και Νάουσας και από την Κοινότητα Αφύτου, για την προσφορά του στον πολιτισμό στη δημοσιογραφία. Από τον Σύνδεσμο Εκδοτών Βορείου Ελλάδος βραβεύθηκε για το σύνολο του συγγραφικού του έργου. Διετέλεσε μέλος της διοίκησης του Μορφωτικού της Ιδρύματος της ΕΣΗΕΜΘ.

Είναι μέλος του διοικητικού συμβουλίου του Συλλόγου Αποφοίτων του ΑΠΘ. Είναι παντρεμένος με τη Χιονία Βλάχου και έχει δύο παιδιά, την Ήρα και τον Δημήτρη.

Παραπομπές

Εξωτερικοί σύνδεσμοι 
 https://biblionet.gr/%CF%80%CF%81%CE%BF%CF%83%CF%89%CF%80%CE%BF/?personid=22415
 https://www.politeianet.gr/sygrafeas/mpliatkas-kostas-28053
 http://www.toposbooks.gr/contents/writers.php?wid=107
 https://www.bookia.gr/index.php?action=Blog&post=5844a0c6-3f75-471d-a1e3-fa539e7bd659
 https://www.epikentro.gr/index.php?event=422
 https://program.ert.gr/details.asp?pid=3662249&chid=56
 https://faretra.info/2019/12/02/parousiasi-vivliou-sti-naousa-kosta-bliatka-kai-stefanou-sakellaridi-to-woodstock-kai-o-mithos-tou/
http://www.topontiki.gr/article/37766/titanikos-psithyroi-apo-vytho
https://parallaximag.gr/life/biblio/giannis-kiriakidis-zoi-gemati-ikone
https://www.protagon.gr/epikairotita/politismos/lypamai-xasate-kwstas-bliatkas-topos-4757000000

Έλληνες δημοσιογράφοι
Έλληνες συγγραφείς
Έλληνες τηλεπαρουσιαστές